S M E R N I C A

Ministerstva životného prostredia Slovenskej republiky
z  27. marca  2002 č. 4 / 2002 – 1.8.

o postupe predkladania žiadostí o podporu z programu Európskeho spoločenstva ISPA v sektore Životné prostredie

Ministerstvo životného prostredia Slovenskej republiky (ďalej len ”ministerstvo”) v zmysle

a)	Nariadenia Rady Európskej únie č. 1267/1999 z 21. júna 1999, ktorým bol zriadený program predvstupovej pomoci ISPA pre kandidátske krajiny, 

b)	Koordinačnej smernice pre prípravu a realizáciu programu ISPA v Slovenskej republike, schválenej uznesením vlády SR č. 739 z 20. septembra 2000, v ktorej sú určené základné princípy prípravy a realizácie programu ISPA pri budovaní infraštruktúry v sektoroch dopravy a životného prostredia,

c)	Manuálu ISPA – pracovného dokumentu, schváleného Európskou komisiou (ďalej len “EK”) v októbri 2000, aktualizovaného EK v januári 2002,

d)	Národnej stratégie ISPA, schválenej EK v októbri 2000,

e)	Pokynmi pre hospodárenie s finančnými prostriedkami pri realizácii programu ISPA, schválenými uznesením vlády SR č. 1114 z 28. novembra 2001,

ustanovuje:

Článok 1
Úvodné ustanovenia

/1/	Smernica o postupe predkladania žiadostí o podporu z programu Európskeho spoločenstva ISPA v sektore Životné prostredie (ďalej len “smernica”) upravuje záväzný postup pri vypracúvaní, predkladaní, posudzovaní, výbere a schvaľovaní žiadostí o podporu z programu Európskeho Spoločenstva ISPA v sektore Životné prostredie (ďalej len “program ISPA”).

/2/	Predmetom podpory môže byť
a)	investičný projekt,
b)	samostatná časť investičného projektu,
c)	skupina vecne súvisiacich investičných projektov.

/3/	Na účely tejto smernice sa považuje za
a)	investičný projekt séria prác s presnou technickou funkciou a s identifikovaným cieľom,
b)	samostatnú časť investičného projektu technicky a finančne nezávislá časť investičného projektu,
c)	skupinu vecne súvisiacich investičných projektov niekoľko projektov umiestnených v tej istej programovej oblasti, uskutočňovaných v rámci jedného globálneho plánu pre určenú oblasť (spádovú oblasť) a kontrolovateľných jedným orgánom zodpovedným za koordináciu a monitoring.

/4/	Navrhované technické riešenie investičného projektu, samostatnej časti investičného projektu alebo skupiny vecne súvisiacich investičných projektov (ďalej len “projekt”) musí byť v súlade so smernicami Európskej Únie (ďalej len “EÚ”) uvedenými v prílohe č. 1. a spĺňať základné kritériá vhodnosti projektov pre poskytovanie podpory z programu ISPA (ďalej len “kritériá vhodnosti projektu”)

Článok 2
Kritériá vhodnosti projektu

/1/	Vhodnosť projektu sa určuje na základe týchto kritérií:
a)	dosiahnutie celkových oprávnených nákladov na projekt minimálne 5 miliónov EUR,
b)	zabezpečenie ochrany životného prostredia a zvýšenia jeho kvality ekonomicky efektívnym spôsobom,
c)	zohľadnenie environmentálnych cieľov a princípov EÚ a SR,
d)	rešpektovanie princípu ”znečisťovateľ platí”,
e)	zahrnutie v územnom pláne regiónu a územnom pláne obce1), ako aj v plánoch/programoch regionálneho rozvoja a programoch rozvoja obcí2),
f)	umiestnenie v environmentálne citlivom území, podporujúcom ochranu ekosystémov výnimočnej hodnoty z hľadiska biologickej diverzity, ochrany prírody a krajiny v zmysle osobitných predpisov3),
g)	rešpektovanie technickej špecifikácie a štandardov podľa právnych predpisov EÚ a SR,
h)	zabezpečenie spolufinancovania,
i)	zahrnutie do kategórií pre poskytovanie podpory z programu ISPA.

/2/	Podporu z programu ISPA možno poskytnúť v týchto kategóriách:
a)	pitná voda,
b)	odpadová voda,
c)	ochrana ovzdušia,
d)	odpadové hospodárstvo.
Podrobnejšie členenie kategórií uvádza príloha č. 2 tejto smernice.

/3/	Vplyv projektu na životné prostredie sa posudzuje podľa osobitných predpisov4).

1)	§10 a §11 zákona č. 50/1976 Zb. o územnom plánovaní a stavebnom poriadku (stavebný zákon) v znení neskorších predpisov.
2)	§5 až §10 zákona č. 503/2001 Z.z. o podpore regionálneho rozvoja.
3)	Zákon NR SR č. 287/1994 Z.z. o ochrane prírody a krajiny.
4)	Zákon NR SR č. 127/1994 Z.z., o posudzovaní vplyvov na životné prostredie v znení zákona č. 391/2000 Z.z.

Článok 3
Žiadatelia o podporu z programu ISPA

/1/	Žiadateľmi o podporu z programu ISPA (ďalej len žiadateľ) môžu byť
a)	obce,
b)	združenia obcí,
c)	subjekty, v ktorých majú mestá alebo obce trvalo nadpolovičnú majetkovú účasť,
d)	organizácie (podniky, spoločnosti), v ktorých má štát nadpolovičnú majetkovú účasť,
e)	zmiešané verejno – súkromné podniky.

/2/	Žiadateľ musí preukázať, že prínos z podpory programu ISPA zostane verejnosti, a nebude viesť k zvýšeniu ziskov súkromnej spoločnosti a dodržať tieto princípy:
a)	zabezpečenie verejného záujmu,
b)	zabezpečenie najlepšieho výberu,
c)	zabezpečenie najspravodlivejšieho udelenia kontraktu.

Článok 4
Formy a rozsah podpory

/1/	Podporu z programu ISPA možno poskytnúť formou nenávratnej finančnej pomoci. Nenávratnou finančnou pomocou sa rozumie dotácia.

/2/	Celková výška podpory z programu ISPA môže dosiahnuť najviac 75 % celkových oprávnených nákladov na projekt.

/3/	Príspevok zo štátneho rozpočtu pre projekt môže dosiahnuť maximálne 25 % celkových oprávnených nákladov na projekt.

/4/	Na poskytnutie podpory z programu ISPA nie je právny nárok.

/5/	O forme, rozsahu a poskytnutí podpory rozhoduje Riadiaci výbor ISPA, ktorý je orgánom EK a je zložený zo zástupcov členských štátov Európskej únie.

Článok 5
Postup pri žiadaní o podporu z programu ISPA

/1/	Žiadateľ predkladá ministerstvu Registračnú tabuľku projektu (ďalej len “RTP”), ktorej formu uvádza príloha č. 3 tejto smernice.

/2/	Ministerstvo verifikuje do 30 dní od obdržania RTP jej obsahovú a administratívnu úplnosť a správnosť, posúdi podľa nej vhodnosť navrhovaného projektu v zmysle tejto smernice a z hľadiska priorít Národnej stratégie ISPA a ostatných strategických prístupových dokumentov a na základe RTP zaregistruje projekt v Databáze projektov ISPA. Ak podľa údajov uvedených v RTP navrhovaný projekt nespĺňa podmienky ustanovené touto smernicou, ministerstvo ju vráti žiadateľovi so svojím stanoviskom, v ktorom môže požiadať o jej doplnenie a / alebo upresnenie. Žiadateľ priebežne aktualizuje údaje v RTP pre potreby Databázy projektov ISPA, minimálne raz za 6 mesiacov.

/3/	Ministerstvo predloží RTP do 30 dní po registrácii projektu v Databáze projektov ISPA na posúdenie Pracovnej skupine ISPA (ďalej len “PS ISPA”), ktorú zriaďuje minister životného prostredia SR (ďalej len “minister”) osobitným rozhodnutím.

/4/	PS ISPA posúdi RTP z hľadiska zásad, priorít a cieľov štátnej environmentálnej politiky, Národnej stratégie ISPA a ďalších dokumentov súvisiacich so vstupom SR do EÚ a môže odporučiť predbežný výber projektu pre príslušný finančný rok. RTP spolu so svojím odporúčaním predloží na rokovanie Rade environmentálnych projektov ministerstva (ďalej len “REP”), ktorú zriaďuje minister osobitným rozhodnutím. REP posúdi predložený návrh a uskutoční výber projektov na príslušný finančný rok, ktorý následne schvaľuje minister. O záveroch rokovaní PS ISPA a REP, ako aj o schválení výberu projektu na príslušný finančný rok, ministerstvo do 15 dní oboznámi žiadateľa.

/5/	Žiadateľ do 30 dní po obdržaní oznámenia o schválení výberu projektu predloží ministerstvu v slovenskom jazyku Identifikačný dokument projektu (ďalej len “IDP”), ktorého formu uvádza príloha č. 4 tejto smernice. Spolu s IDP je žiadateľ povinný predložiť ministerstvu aj záväzné vyhlásenie o zabezpečení spolufinancovania projektu.

/6/	Ministerstvo verifikuje do 15 dní od obdržania IDP jeho obsahovú a administratívnu úplnosť a správnosť a posúdi ho z  technického, ekonomického a environmentálneho hľadiska. Ak podľa údajov uvedených v IDP navrhovaný projekt nespĺňa podmienky ustanovené touto smernicou, ministerstvo ho vráti žiadateľovi so svojím stanoviskom, v ktorom môže požiadať o jeho doplnenie a / alebo upresnenie. Ministerstvo predloží definitívne znenie IDP do 30 dní na posúdenie PS ISPA.

/7/	PS ISPA posúdi IDP z hľadiska zásad, priorít a cieľov štátnej environmentálnej politiky, Národnej stratégie ISPA a ďalších dokumentov súvisiacich so vstupom SR do EÚ. Na základe posudku určí poradie projektov a navrhne pre vybrané projekty čiastky na spolufinancovanie zo štátneho rozpočtu maximálne do výšky 25 %. O záveroch rokovania PS ISPA oboznámi do 15 dní REP a ministerstvo. Ministerstvo predloží vybrané projekty pre informáciu Prípravnému výboru pre štrukturálne fondy, ako aj Národnému koordinátorovi ISPA (ďalej len “NIC”) a Ministerstvu financií SR (ďalej len “MF SR”), ktoré zároveň požiada o predbežné vyjadrenie k návrhu výšky ich spolufinancovania zo štátneho rozpočtu. O záveroch rokovania PS ISPA a svojom postupe ministerstvo do 15 dní oboznámi žiadateľa. Žiadateľ po obdržaní oboznámenia predloží ministerstvu do 30 dní v 6 exemplároch anglickú verziu IDP, ak ministerstvo neurčí inak.

/8/	Anglickú verziu IDP ministerstvo predloží na predbežné vyjadrenie orgánom EK. Na základe ich kladného predbežného vyjadrenia ministerstvo vyzve žiadateľa na spracovanie žiadosti ISPA podľa dokumentu EK nazývaného “Žiadosť ISPA” (angl. “ISPA Application”). Žiadateľ predloží ministerstvu žiadosť ISPA v 18 exemplároch v anglickom jazyku, ak ministerstvo neurčí inak.

/9/	Ministerstvo v spolupráci s NIC do 30 dní od obdržania žiadosti ISPA posúdi jej obsahovú a administratívnu úplnosť a správnosť, pričom môže vyzvať žiadateľa na jej doplnenie a / alebo upresnenie. Pri posudzovaní žiadosti ISPA prihliada aj na požiadavky a stanoviská EK, ktoré sa týkajú predkladania projektov ISPA.

/10/	Konečné znenie žiadosti ISPA predloženej žiadateľom ministerstvu schvaľuje minister. 
O schválení konečného znenia žiadosti ISPA ministerstvo do 15 dní oboznámi žiadateľa.

/11/	Žiadateľ po obdržaní oznámenia o schválení konečného znenia žiadosti ISPA predloží ministerstvu do 30 dní záväzné vyhlásenie o zabezpečení prostriedkov na spolufinancovanie, doložené požadovanými dokumentmi (ďalej len “záväzné vyhlásenie o spolufinancovaní”).

/12/	Ministerstvo do 15 dní od obdržania záväzného vyhlásenia o spolufinancovaní požiada MF SR o stanovisko k navrhovanej výške spolufinancovania projektu zo štátneho rozpočtu.

/13/	Po obdržaní stanoviska MF SR minister do 15 dní predloží NIC konečné znenie žiadosti ISPA spolu so stanoviskom MF SR. Postup v pôsobnosti NIC uvádzajú osobitné predpisy.

Článok 6
Prechodné a záverečné ustanovenia

/1/	Smernica sa netýka žiadostí, ktoré boli predložené na ministerstvo pred nadobudnutím jej účinnosti.

/2/	Táto smernica nadobúda účinnosť 28. marca 2002.

                                                                                                  László Miklós
							                       minister životného prostredia
       Slovenskej republiky

Prílohy:

1.	Zoznam dotknutých smerníc EÚ
2.	Kategórie pre poskytovanie podpory z programu ISPA
3.	Registračná tabuľka projektu
4.	Identifikačný dokument projektu

Príloha č. 1

Zoznam dotknutých smerníc ES

1.	Smernica Rady 91/271/EEC z 21.5.1991 o čistení mestských odpadových vôd (OJ L 135 
z 30.5.1991).

2.	Smernica Rady 98/83/EEC z 3.11.1998 o kvalite vody určenej pre ľudskú potrebu (OJ L 330 z 5.12.1998).

3.	Smernica Rady 76/464/EEC zo 4.5.1976 o znečistení spôsobenom niektorými škodlivinami v prostredí vodných zdrojov Spoločenstva (OJ L 129 z 18.5.1976).

4.	Smernica Rady 75/440/EEC zo 16.6.1975 o požiadavkách na kvalitu povrchových vôd určených pre odber na pitie v členských štátoch (OJ L 194 z 25.7. 1975) v znení viacerých zmien.

5.	Smernica 76/160/EEC o kvalite vody na kúpanie (OJ L 31 z 5.2.1976) v znení viacerých zmien.

6.	Smernica Rady 96/62/EC z 27.9.1996 o posudzovaní a riadení kvality vonkajšieho ovzdušia (Rámcová direktíva kvality ovzdušia) – (OJ L (96) 296/55)

7.	Smernica EP a Rady 2001/80/EC o obmedzení emisií určitých znečisťujúcich látok do ovzdušia z veľkých spaľovacích zariadení (OJ L 309 z 27.11.2001).

8.	Smernica Rady 75/442/EC z 15.7.1975 o odpadoch (OJ L 194 z 25.7.1975) v znení neskorších zmien.

9.	Smernica EP a Rady 94/62/EC z 20.12.1994 o obaloch a odpadoch z obalov (OJ L 365 
z 31.12.1994) v znení neskorších predpisov.

10.	Smernica EP a Rady 2000/76/EC zo 4.12.2000 o spaľovaní odpadov (OJ L 332 
z 28.12.2000).

11.	Smernica Rady 96/61/EC z 24.9.1996 o predchádzaní a kontrole integrovaného znečistenia (Integrated Pollution Prevention and Control – IPPC) – (OJ L 275 
z 10.10.1996).

12.	Smernica EP a Rady 2000/60/EC z 23.10.2000 ustanovujúca rámec pôsobenia spoločenstva v oblasti vodnej politiky (OJ L 327 z 22.12.2000).

Príloha č. 2

Kategórie pre poskytovanie podpory z programu ISPA

A  Kategória ”Pitná voda”:
A1 -	budovanie – rekonštrukcia úpravní pitnej vody,
A2 -	budovanie – rekonštrukcia vodovodnej siete,
A3 -	budovanie úpravní pitnej vody a súvisiacich vodovodných sietí.

B  Kategória ”Odpadová voda”:
B1 -	rekonštrukcia a intenzifikácia existujúcich čistiarní odpadových vôd v aglomeráciách nad 2000 ekvivalentných obyvateľov, pričom prednostne budú riešené problémy v aglomeráciách nad 40000 ekvivalentných obyvateľov,
B2 -	vybavenie už existujúcich veľkých čistiarní (nad 10000 ekvivalentných obyvateľov) zariadením na odstraňovanie dusíkatých zlúčenín a fosforu,
B3 -	rekonštrukcia už existujúcich kanalizačných sietí, pripojených ku kapacitne a technicky zodpovedajúcim čistiarňam odpadových vôd,
B4 -	dobudovanie stokových sietí ku existujúcim kapacitne a technicky zodpovedajúcim čistiarňam odpadových vôd, budovanie stokových sietí a čistiarní odpadových vôd v obciach nad 2000 ekvivalentných obyvateľov,
B5 -	budovanie čistiarní odpadových vôd v aglomeráciách nad 2000 ekvivalentných obyvateľov, pričom prednostne budú riešené problémy v aglomeráciách nad 40000 ekvivalentných obyvateľov.

C  Kategória ”Ochrana ovzdušia”:
C1 -	zlepšenie kvality ovzdušia v “hot-spots” územiach,
C2 -	zabezpečenie plnenia emisných limitov a všeobecných podmienok prevádzkovania pre spaľovne nebezpečného odpadu,
C3 -	zabezpečenie plnenia emisných limitov a všeobecných podmienok prevádzkovania pre ostatné spaľovne,
C4 -	zabezpečenie plnenia emisných limitov pre veľké zariadenia na spaľovanie palív.

D  Kategória ”Odpadové hospodárstvo”:
D1 -	budovanie nadregionálnych spaľovní pre nebezpečný odpad,
D2 -	podpora investícií na budovanie zariadení na zhodnocovanie a zneškodňovanie odpadu environmentálne vhodným spôsobom v súlade s Rámcovou smernicou EÚ 75/442/EEC o odpadoch okrem skládok odpadov,
D3 -	nadregionálne riešenie uzatvárania skládok odpadov, ktorých prevádzka bola ukončená v súvislosti s ukončením prechodného obdobia ustanoveného zákonom č. 238/1991 Zb. o odpadoch v znení zákona NR SR č. 225/1993 Z.z.,
D4 -	výstavba zariadení na zhodnocovanie biologicky rozložiteľných odpadov,
D5 -	dobudovanie zberných a úpravárenských stredísk pre nebezpečný odpad a prekládkových staníc s dotrieďovacími zariadeniami pre komunálny odpad.

Príloha č. 3

REGISTRAČNÁ TABUĽKA PROJEKTU – RTP	

1. Základné údaje
1.1. Názov projektu	

1.2. Žiadateľ o podporu z programu ISPA	

1.3. Dátum predloženia RTP	1.4. Registračné číslo	

1.5. Požadovaný rok poskytnutia podpory z programu ISPA	1.6. Dátum úpravy RTP	

2. Údaje o žiadateľovi
2.1. Úplný názov	

V	
2.2. Adresa	2.3. Kontaktná osoba	

2.4. Tel:	2.5. Fax:	2.6. E-mail:	

2.7. Právny charakter	

3. Základné údaje o projekte
3.1. Typ projektu	

3.2. Umiestnenie	
3.2.1. Kraj	3.2.2. Okres	

3.2.3. Obec – katastrálne územie	3.2.4. Počet obyvateľov obce	

3.3. Celkový počet dotknutých obyvateľov	

3.4. Koneční užívatelia	

3.5. Dotknutá zložka životného prostredia	

3.6. Súlad s legislatívou a politikou EÚ	

3.7. Súlad s Národnou stratégiou ISPA a strategickými dokumentmi ministerstva	

3.8. Súlad s územným plánom regiónu, územným plánom obce, plánom/programom regionálneho rozvoja a programom rozvoja obcí	

3.9. Predpokladané zlepšenie stavu životného prostredia	

3.10. Zdôvodnenie potreby činnosti v danej lokalite	

3.11. Predpokladaný vplyv na zamestnanosť	

3.12. Cezhraničný vplyv projektu	

4. Charakteristika projektu
4.1. Charakteristika projektu, jeho cieľov a hlavných aktivít	

4.2. Stupeň rozpracovanosti projektu	

4.3. Vypracované dokumenty (štúdie, prieskumy a pod.)	

5. Časové údaje
5.1. Celková doba realizácie	

5.2. Predpokladaný časový harmonogram	

6. Finančné údaje
6.1. Celkové náklady	

6.2. Celkové investičné náklady	

6.3. Celkové neinvestičné náklady	

6.4. Štruktúra financovania	
	EUR	SK	%	
ISPA				
Štátny rozpočet				
Žiadateľ				
Celkom				

7. Prílohy

Vysvetlivky a doplňujúce poznámky:

k 1.1. Názov projektu
Stručný a výstižný názov projektu, pod ktorým bude projekt registrovaný v databáze.
k 1.2. Žiadateľ o podporu z programu ISPA
Právnický subjekt, ktorý žiada o podporu ISPA.
k 1.3. Dátum predloženia RTP
Dátum predloženia RTP ministerstvu.
k 1.4. Registračné číslo
Vyplňuje ministerstvo.
k 1.6. Dátum úpravy RTP
Vyplňuje ministerstvo.
k 2.7. Právny charakter
Ak sa jedná o združenie, uviesť všetkých členov a priložiť kópiu dokladu o jeho vytvorení.
k 3.1.Typ projektu
V zmysle odseku 2 článku 1 smernice.
k 3.2 Umiestnenie
Priložiť grafické a mapové znázornenie. V prípade realizácie projektu vo viacerých obciach, uviesť všetky.
k 3.5. Dotknutá zložka životného prostredia
V zmysle odseku 2 článku 2 smernice.
k 3.6. Súlad s legislatívou a politikou EÚ
Uviesť príslušnú smernicu EÚ podľa prílohy 1 a jej dotknutý článok, prípadne iné dokumenty.
k 3.7. Súlad s Národnou stratégiou ISPA a strategickými dokumentmi ministerstva
Odvolať sa na príslušné ustanovenia týchto dokumentov.
k 3.9. Predpokladané zlepšenie stavu životného prostredia
Uviesť merateľné ukazovatele zlepšenia životného prostredia (napr. počet pripojených EO, zníženie znečistenia, množstvo spracovaného odpadu a pod.).
k 3.11. Predpokladaný vplyv na zamestnanosť
Uviesť predpokladaný počet nových trvalých a prechodných pracovných miest.
k 3.12. Cezhraničný vplyv projektu
Ak jestvuje stručne ho charakterizovať a prípadne sa odvolať na príslušnú medzinárodnú zmluvu.
k 4.1. Charakteristika projektu
Ak sa projekt skladá z relatívne samostatných častí, popísať samostatne tieto časti alebo čiastkové projekty.
k 4.2. Stupeň rozpracovanosti projektu
Uviesť čo sa už urobilo, na čom sa pracuje, ktoré z rozhodnutí a povolení boli už vydané, ktoré sú v štádiu vybavovania, ...
k 6. Finančné údaje
Uviesť spôsob získania údajov (napr. odhad, štúdie, projektová dokumentácia a pod.).
k 7. Prílohy
Uviesť zoznam priložených dokumentov.

Príloha č. 4

IDENTIFIKAČNÝ DOKUMENT PROJEKTU – IDP	

I.	Základné Identifikačné údaje projektu

1. Základné údaje
1.1. Názov projektu	

1.2. Žiadateľ o podporu z programu ISPA	

1.3. Dátum predloženia IDP	1.4. Registračné číslo	

1.5. Požadovaný rok poskytnutia podpory z programu ISPA	1.6. Dátum úpravy IDP	

2. Údaje o žiadateľovi
2.1. Úplný názov	

2.2. Adresa	2.3. Kontaktná osoba	

2.4. Tel:	2.5. Fax:	2.6. E-mail:	

2.7. Právny charakter	

3. Základné údaje o projekte
3.1. Typ projektu	

3.2. Umiestnenie	
3.2.1. Kraj	3.2.2. Okres	

3.2.3. Obec – katastrálne územie	3.2.4. Počet obyvateľov obce	

3.3. Celkový počet dotknutých obyvateľov	

3.4. Koneční užívatelia	

3.5. Dotknutá zložka životného prostredia	

3.6. Súlad s legislatívou a politikou EÚ	

3.7. Súlad s Národnou stratégiou ISPA a strategickými dokumentmi ministerstva	

3.8. Súlad s územným plánom regiónu, územným plánom obce, plánom/programom regionálneho rozvoja a programom rozvoja obcí	

3.9. Predpokladané zlepšenie stavu životného prostredia	

3.10. Zdôvodnenie potreby činnosti v danej lokalite	

3.11. Predpokladaný vplyv na zamestnanosť	

3.12. Cezhraničný vplyv projektu	

4. Charakteristika projektu
4.1. Charakteristika projektu, jeho cieľov a hlavných aktivít	

4.2. Stupeň rozpracovanosti projektu	

4.3. Vypracované dokumenty (štúdie, prieskumy a pod.)	

5. Časové údaje
5.1. Celková doba realizácie	

5.2. Predpokladaný časový harmonogram	

6. Finančné údaje
6.1. Celkové náklady	

6.2. Celkové investičné náklady	

6.3. Celkové neinvestičné náklady	

6.4. Štruktúra financovania	
	EUR	SK	%	
ISPA				
Štátny rozpočet				
Žiadateľ				
Celkom				

7.Požiadavky na odbornú pomoc z programu ISPA (indikatívne)
Štúdia uskutočniteľnosti (feasibility study)	áno/nie	
Ekonomická a finančná analýza (cost-benefit analysis)	áno/nie	
Stanovenie vplyvu na životné prostredie (EIA)	áno/nie	
Projektová dokumentácia (design)	áno/nie	
Tendrová dokumentácia (selection)	áno/nie	
Územný plán (master plan)	áno/nie	

II.	ZHRNUTIE

III.	POPIS PROJEKTU
Popis súčasného stavu a navrhované riešenie projektu	
	
Popis technického a technologického riešenia projektu	
	
Riešenie projektu najmenej v dvoch variantoch (napr. umiestnenie, technické riešenie, technologické riešenie)	
	
Popis častí projektu (jednotlivých objektov)	
	
Rozsah navrhovanej činnosti (vyjadrený v technických jednotkách)	
	
Predbežné technické analýzy	
	
Spracovanie štúdie a prieskumy	

IV.	PREDBEŽNÝ ROZBOR NÁKLADOV

V.	PREDBEŽNÉ EKONOMICKÉ A FINANČNÉ ANALÝZY

VI.	ANALÝZY SOCIÁLNO EKONOMICKÝCH DOPADOV A DOPADOV NA ŽIVOTNÉ PROSTREDIE

VII.	PRÍLOHY

Vysvetlivky a doplňujúce poznámky:

I. Základné Identifikačné údaje projektu
k 1.1. Názov projektu
Stručný a výstižný názov projektu, pod ktorým bude projekt registrovaný v databáze.
k 1.2. Žiadateľ o podporu z programu ISPA
Právnický subjekt, ktorý žiada o podporu ISPA.
k 1.3. Dátum predloženia RTP
Dátum predloženia RTP ministerstvu.
k 1.4. Registračné číslo
Vyplňuje ministerstvo.
k 1.6. Dátum úpravy RTP
Vyplňuje ministerstvo.
k 2.7. Právny charakter
Ak sa jedná o združenie, uviesť všetkých členov a priložiť kópiu dokladu o jeho vytvorení.
k 3.1.Typ projektu
V zmysle odseku 2 článku 1 smernice.
k 3.2 Umiestnenie
Priložiť grafické a mapové znázornenie. V prípade realizácie projektu vo viacerých obciach, uviesť všetky.
k 3.5. Dotknutá zložka životného prostredia
V zmysle odseku 2 článku 2 smernice.
k 3.6. Súlad s legislatívou a politikou EÚ
Uviesť príslušnú smernicu EÚ podľa prílohy 1 a jej dotknutý článok, prípadne iné dokumenty.
k 3.7. Súlad s Národnou stratégiou ISPA a strategickými dokumentmi ministerstva
Odvolať sa na príslušné ustanovenia týchto dokumentov.
k 3.9. Predpokladané zlepšenie stavu životného prostredia
Uviesť merateľné ukazovatele zlepšenia životného prostredia (napr. počet pripojených EO, zníženie znečistenia, množstvo spracovaného odpadu a pod.).
k 3.11. Predpokladaný vplyv na zamestnanosť
Uviesť predpokladaný počet nových trvalých a prechodných pracovných miest.
k 3.12. Cezhraničný vplyv projektu
Ak jestvuje stručne ho charakterizovať a prípadne sa odvolať na príslušnú medzinárodnú zmluvu.
k 4.1. Charakteristika projektu
Ak sa projekt skladá z relatívne samostatných častí, popísať samostatne tieto časti alebo čiastkové projekty.
k 4.2. Stupeň rozpracovanosti projektu
Uviesť čo sa už urobilo, na čom sa pracuje, ktoré z rozhodnutí a povolení boli už vydané, ktoré sú v štádiu vybavovania, ...
k 6. Finančné údaje
Uviesť spôsob získania údajov (napr. odhad, štúdie, projektová dokumentácia a pod.).

II.	ZHRNUTIE
Táto časť by mala byť prevzatá z predprojektovej štúdie. Musí obsahovať ucelený a stručný súhrn informácií o projekte na úrovni predprojektovej štúdie: definíciu projektu, jednotlivých častí projektu, výsledky predbežných ekonomických analýz, dopady projektu na životné prostredie a sociálno-ekonomické dopady, analýzu ročných kapitalizovaných nákladov a vyvolané zmeny na prevádzkové náklady, vplyvy na cenu zabezpečovaných verejných služieb realizácií projektu, prehľad ”finančných tokov” (údaje je potrebné uviesť aj v tabuľkách). Ďalej odhad nákladov, časový harmonogram prípravy projektu i stavby, identifikáciu možných problémov a prekážok, ako pri príprave, tak pri stavbe i následnej prevádzke zariadenia.

III.	POPIS PROJEKTU

Popis súčasného stavu a navrhované riešenie projektu
Požiadavky na vstupy (najmä záber pôdy, potreba vody, potreba surovín a celkové využitie prírodných zdrojov, potreba energetických zdrojov, nároky na dopravnú a inú infraštruktúru a pod.)
Údaje o výstupoch (najmä znečisťovanie ovzdušia, tvorba odpadov, odpadové vody, hluk a vibrácie, žiarenie, teplo, zápach a pod.)

Popis technického a technologického riešenia projektu
Riešenie projektu najmenej v dvoch variantoch (napr. umiestnenie, technické riešenie, technologické riešenie)
Súčasťou popisu projektu je prieskum súčasného stavu. Napr. pri riešení kanalizácie uviesť:
- kto sú producenti, rozlíšiť domácnosť, priemysel, zdravotníctvo a pod., koľko ľudí prichádza do zamestnania, populácia celkom, kapacita ČOV napojených obyvateľov, pre porovnanie uviesť štatistické údaje SR a porovnať s príslušným mestom, okresom a pod., 
- počet napojených obyvateľov na kanalizáciu, koľko km predstavuje kanalizácia, počet pripojených domácností, počet prečerp. staníc,
- údaje o recipiente, kvalita vody, vplyv ČOV na kvalitu vody, a pod.
Pre navrhované riešenia uveďte predpokladaný demografický rozvoj napr.:
 - kto budú producenti, rozlíšiť domácnosť, priemysel, zdravotníctvo a pod., vplyv na zamestnanosť, počet populácie, kapacita ČOV, počet napojených obyvateľov, a pod.,
- počet novonapojených obyvateľov na kanalizáciu, km kanalizácie, počet prečerp. staníc, a pod.,
- dopad na kvalitu prostredia,
- dopad na rozvoj regiónu (rozvoj rekreácie, alebo  priemyslu, a pod.).
Údaje je potrebné kvôli prehľadu porovnať v tabuľkách.

IV.	PREDBEŽNÝ ROZBOR NÁKLADOV
V tejto časti musí byť jasne uvedené, z čoho vychádzajú odhady nákladov pre projekt celkom i pre jednotlivé časti projektu (základné ekonomické ukazovatele napr. ročné objemy výroby vody v m3, náklady na výrobu 1 m3 a pod.), náklady na štúdiu uskutočniteľnosti a ostatné potrebné štúdie, náklady na realizáciu projektu počas výstavby a dane.

V.	PREDBEŽNÉ EKONOMICKÉ A FINANČNÉ ANALÝZY
V tejto kapitole je nutné identifikovať kľúčové problémy ekonomické a finančné tak, aby IDP mohol byť jasným a jednoznačným podkladom pre zadanie na vypracovanie definitívnych štúdií v rámci štúdií uskutočniteľnosti, ktoré budú podkladom a prílohami pre ”Žiadosť o podporu z programu ISPA”.

VI.	ANALÝZY SOCIÁLNO EKONOMICKÝCH DOPADOV A DOPADOV NA ŽIVOTNÉ PROSTREDIE
V kapitole budú základné, ale kompletné údaje o sociálnych a sociálno-ekonomických dopadoch.
Údaje o dopadoch na životné prostredie upresnia kategóriu projektu a v rámci tejto kategórie bude uvedené:
I.	Činnosti, objekty a zariadenia neuvedené v prílohe č. 1 zákona – nie je potrebné vykonať posudzovanie podľa zákona
II.	Činnosti, objekty a zariadenia uvedené v prílohe č. 1 zákona zaradené podľa prahových hodnôt do častí :
A (povinné hodnotenie) – podliehajú vždy posudzovaniu podľa zákona
B (zisťovacie konanie) – v zisťovacom konaní sa rozhodne či sa činnosť bude posudzovať podľa zákona.

VII.	PRÍLOHY
Prílohy budú spracované a priložené podľa individuálnych podmienok každého projektu, minimálne musia obsahovať:
•	Prehľadnú mapu oblasti s umiestnením projektu
•	Detailnú situáciu a všetky výkresy, ktoré upresňujú projekt na úrovni predprojektovej štúdie
•	Údaje, tabuľky, grafy a výkresy, ktoré objasnia a definujú obsah projektu a prípadné miestne alebo územné problémy a prekážky